Ilegalan prijelazak  i dalje izazov, 2/12/02. - 2002-12-02
Kad se radi o pitanju sigurnosti, često je u pitanju delikatna ravnoteža izmedju zaštite individualnih prava ljudi i vladinih planova z
Nedavno je američki Kongres odobrio stvaranje novog Ministarstva za unutrašnju sigurnost, nakon zastoja u proceduri povodom tretmana uposlenika u novom ministarstvu. Medju onima o čijoj se sudbini radi su i pripadnici američkih graničnih patrola. Novinar Glasa Amerike George Dwyer tim je povodom putovao u jugozapadnu Arizonu, gdje, kako kaže, pojam sigurnosti granica dobija jedno sasvim novo značenje. Sigurnosne mjere su na američkim graničnim prelazima značajno pojačane nakon septembarskih terorističkih napada. Carinici mnogo detaljnije kontroliraju pristigla vozila, a pripadnici imigracione službe ispituju svakog i sve koji žele da udju, kako bi zaustavili potencijalne teroriste. Medjutim, zvaničnih graničnih prelaza ima relativno malo i veoma su medjusobno udaljeni duž 3 hiljade i 400 kilometar duge granice izmedju Amerike i Meksika. E, tu na scenu stupaju američke granične patrole. Leigh Fitzpatrick radi u njihovom uredu u Nogalesu. FITZPATRICK: Šta je naš zadatak na granici? Ustvari, mi djelujemo izmedju dva granična prelaza. To je zvanična funkcija Granične Patrole - da spriječi ilegalne prelaske izmedju dva zvanična prelaza. I čim se makneš od te ograde - to je moje područje... Leigh kaže da su Granične Patrole pojačale sigurnost na nekim strateškim mjestima duž granice, ali da je ilegalni prelazak i dalje ogroman izazov. FITZPATRICK: Mi se stalno uvjeravamo da su ljudi - tek ljudi i kad ti negdje postaviš branu, oni pronalaze način da je zaobidju. Tako da mi stalno nastojimo da pojačamo mjere koje već sprovodimo. Fizičke prepreke, poput ograda, sve više bivaju dopunjene pojačanim patrolama i sve većim osmatranjem. FITZPATRICK: Odavde možete vidjeti da ima i kamera, jako osvjetljenje i povrh svega aparati za noćna osmatranja. To je najnovija stvar koju smo ovdje u Nogalesu uveli, jer se u drugim sektorima pokazalo veoma uspješnim. Nadamo se da ćemo ovim ovdje modelom, kao i drugim na istočnoj strani isključiti potrebu da na nekoj poziciji čuči toliko mnogo agenata. Nadamo se da će to omogućiti da samo jedan agent radi ono što je ranije moralo da radi njih 3 ili 4. Ali, čak i sa ovim tehnološkim unapredjenjima, Leigh kaže da sigurnost granice i dalje zavisi od budnosti ljudi na terenu. FITZPATRICK: Ono što mi hoćemo da radimo nije samo da ih otjeramo sa jednog na drugo mjesto da prelaze. Mi ljudima koji hoće da predju granicu šaljemo poruku: Nas je ovdje 500 agenata u stanici i imamo svu tu tehnologiju - dakle, nemojte ni pokušavati da predjete. Ili, ako se usudite, znajte da su velike šanse da će agent Granične Patrole već čekati - da vas uhapsi.